স্টাফ রিপোর্টার ॥ হবিগঞ্জ শহরতলীর শায়েস্তানগর ঈদগাঁহ এলাকায় টমটম উল্টে এক স্কুল ছাত্র গুরুতর আহত হয়েছে। ঘটনাটি ঘটেছে, গতকাল বুধলবার বিকালে। আহত সূত্রে জানা যায়, হবিগঞ্জ সরকারি উচ্চ বিদ্যালয়ের ৬ষ্ট শ্রেণীর ছাত্র বহুলা গ্রামের মজিদ মিয়ার পুত্র সানি (১১) স্কুল থেকে পরীক্ষা শেষে বাড়ি ফিরছিল। ওই এলাকায় পৌছামাত্র একটি সিএনজি টমটমকে ধাক্কা দিলে টমটমটি উল্টে যায়। এতে সে গুরুতর আহত হয়। আহত অবস্থায় তাকে হবিগঞ্জ সদর আধুনিক হাসপাতালে ভর্তি করা হয়েছে। কর্তব্যরত চিকিৎসক ডাঃ মহিউদ্দিন জানান, তার পায়ের অনেক ক্ষতি হয়েছে। তার অবস্থা আশংকাজনক।